CELEX: C2005/281/31
Language: sl
Date: 2005-11-12 00:00:00
Title: Zadeva T-306/01: Sodba Sodišča prve stopnje z dne 21. septembra 2005 — Yusuf in Al Barakaat International Foundation proti Svetu in Komisiji („Skupna zunanja in varnostna politika — Omejevalni ukrepi za nekatere osebe in subjekte, povezane z Osamo bin Ladnom, mrežo Al Kaida in talibani — Pristojnost Skupnosti — Zamrznitev sredstev — Temeljne pravice — Ius cogens — Sodni nadzor — Ničnostna tožba“)

12.11.2005   
            
            
               SL
            
            
               Uradni list Evropske unije
            
            
               C 281/17
            
         Sodba Sodišča prve stopnje z dne 21. septembra 2005 — Yusuf in Al Barakaat International Foundation proti Svetu in Komisiji
   (Zadeva T-306/01) (1)
   
   („Skupna zunanja in varnostna politika - Omejevalni ukrepi za nekatere osebe in subjekte, povezane z Osamo bin Ladnom, mrežo Al Kaida in talibani - Pristojnost Skupnosti - Zamrznitev sredstev - Temeljne pravice - 
         Ius cogens
       - Sodni nadzor - Ničnostna tožba“)
   (2005/C 281/31)
   Jezik postopka: švedščina
   Stranke
   
      Tožeči stranki: Ahmed Ali Yusuf (Spånga, Švedska) in Al Barakaat International Foundation (zastopnika: L. Silbersky in T. Olsson, avocats)
   
      Toženi stranki: Svet Evropske unije (zastopniki: M. Vitsentzatos, I. Rådestad, E. Karlsson in M. Bishop, zastopniki) in Komisija Evropskih skupnosti (zastopniki:A. Van Solinge, J. Enegren in C. Brown, zastopniki)
   
      Intervenient v podporo toženih strank: Združeno kraljestvo Velike Britanije in Severne Irske (zastopniki: najprej M. J. Collins, nato R. Caudwell, zastopnika, slednji skupaj s S. Mooreom, barrister)
   Predmet zadeve
   Sprva zaradi predloga, naj se razglasi za nično Uredba Sveta (ES) št. 467/2001 z dne 6. marca 2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana in o razveljavitvi Uredbe (ES) št. 337/2000 (UL L 67, str. 1) in Uredba Komisije (ES) št. 2199/2001 z dne 12. novembra 2001 o četrti spremembi Uredbe št. 467/2001 (UL L 295, str. 16), nato pa zaradi predloga, naj se razglasi za nično Uredba Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osamo bin Ladnom, mrežo Al Kaida in talibani, in o razveljavitvi Uredbe Sveta (ES) št. 467/2001 (UL L 139, str. 9)
   Izrek sodbe
   
               1)
            
            
               Ni več treba odločati o predlogu za razglasitev ničnosti Uredbe Sveta (ES) št. 467/2001 z dne 6. marca 2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana in o razveljavitvi Uredbe (ES) št. 337/2000 in Uredbe Komisije (ES) št. 2199/2001 z dne 12. novembra 2001 o četrti spremembi Uredbe št. 467/2001.
            
         
               2)
            
            
               Tožba se zavrne v delu, v katerem je vložena zoper Uredbo Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osamo bin Ladnom, mrežo Al Kaida in talibani, in o razveljavitvi Uredbe Sveta (ES) št. 467/2001.
            
         
               3)
            
            
               Tožečima strankama se naloži plačilo njunih stroškov in stroškov Sveta, pa tudi stroškov, ki jih je priglasila Komisija do 10. julija 2002, vključno s stroški, ki se nanašajo na postopek za izdajo začasne uredbe.
            
         
               4)
            
            
               Združeno kraljestvo in Komisija, ta za obdobje po 10. juliju 2002, nosita svoje stroške.
            
         
      (1)  UL C 44, 16.2.2002.